A, C, E, D, B, K.
Ne, to ni neka naključna, neurejena abeceda.
To so vitamini in tako kot črke sestavljajo besede,
so vitamini sestavni deli, ki skrbijo, da telo deluje.
Vitamini so organske spojine, ki jih moramo vnesti v majhnih količinah,
da še naprej delujemo.
So gradniki telesa, branilci in oskrbniki,
ki pomagajo pri gradnji mišic in kosti, izrabi hranil,
shranjevanju in uporabi energije in celjenju ran.
Če vas je potrebno prepričati o vrednosti vitaminov,
samo pomislite na stisko mornarjev v starih časih,
ki niso imeli dostopa do pridelkov, bogatih z vitamini.
Dobili so skorbut.
A vitamin C, obilno prisoten v sadju in zelenjavi,
je bil preprosto zdravilo za to bolezen.
Medtem ko si bakterije, glive, in rastline same izdelajo vitamine,
naša telesa tega ne zmorejo, zato jih moramo pridobiti iz drugih virov.
Kako torej telo dobi vitamine od tam zunaj tukaj noter?
To je odvisno od oblike teh spojin.
Vitamini imajo dve obliki:
lipidotopno in vodotopno,
in razlika med njima odloča, kako telo
prenaša in skladišči vitamine in se znebi presežka.
Vodotopni so vitamin C
in vitamini B kompleksa, iz osmih različnih vrst,
od katerih vsak počne nekaj posebnega.
Ti so raztopljeni v vodnem delu sadja, zelenjave in žit,
kar pomeni, da je njihova pot skozi telo precej preprosta.
Ko je enkrat v sistemu, se ta hrana prebavi
in vitamini v njih gredo naravnost v krvni obtok.
Ker je krvna plazma sestavljena iz vode,
imata vodotopna vitamina C in B svojo pot že urejeno
in se lahko prosto gibljeta po telesu.
Za lipidotopne vitamine, ki so topni v maščobah
in jih najdemo v hrani kot so mlečni izdelki, maslo in olja,
je njihova pot skozi telo malo bolj pustolovska.
Ti vitamini gredo skozi želodec in črevo,
kjer kisla tekočina, imenovana žolč, teče iz jeter,
razgrajuje maščobo in jo pripravlja za absorpcijo skozi črevesno steno.
Zato ker lipidotopni vitamini ne morejo izkoristiti vodne sestave krvi,
potrebujejo nekaj drugega, da jih prenaša naokrog
in to naredijo beljakovine, ki se oprimejo vitaminov in se vedejo kot prenašalci
in prenašajo lipidotopne vitamine v kri in po celem telesu.
Torej, razlika med vodo- in lipidotopnimi vitamini
odloča o tem, kako pridejo v kri
in tudi to, kako so shranjeni ali izločeni iz telesa.
Zmožnost vodotopnih vitaminov, da lahko krožijo
po krvnem obtoku tako zlahka
pomeni, da je lahko večina prav tako zlahka odstranjena skozi ledvice.
Zato je večino vodotopnih vitaminov
treba vnašati dnevno, s hrano, ki jo pojemo.
A lipidotopni vitamini so obstojni,
ker se lahko shranijo v jetrnih in maščobnih celicah.
Telo ima te dele telesa za shrambo,
tam shranjuje vitamine in jih porablja, ko jih potrebuje,
kar pomeni, da s temi vitamini ne smemo pretiravati,
ker je telo ponavadi dobro založeno.
Ko enkrat razumemo transport in shranjevanje,
vitamini lahko opravljajo svoje delo.
Nekateri, kot naprimer mnogi vitamini B kompleksa, so koencimi,
katerih naloga je, da pomagajo encimom pri sproščanju energije iz hrane.
Drugi B vitamini pomagajo telesu pri porabljanju te energije.
Vitamin C se bori proti infekcijam in izdeluje kolagen,
tkivo, ki sestavlja kosti in zobe ter zdravi rane.
Vitamin A izdeluje bele krvne celice, ki so glavne pri obrambi telesa,
pomaga pri oblikovanju kosti in izboljša vid, ker skrbi za celice v očesu.
Vitamin D zbira kalcij in fosfor za izdelavo kosti
in vitamin E deluje kot antioksidant,
odstranjuje elemente v telesu, ki lahko poškodujejo celice.
Z vitaminom K pa pridobimo sposobnost strjevanja krvi,
ker pomaga pri izdelavi proteinov, ki to počnejo.
Brez te vitaminske raznolikosti
se ljudje soočamo s pomanjkanji, ki povzročijo cel spekter težav
kot je utrujenost, poškodbe živcev, srčne motnje
ali pa bolezni kot sta rahitis in skorbut.
Po drugi strani pa lahko preveč vitaminov povzroči zastrupitev telesa,
zato je uživanje vitaminskih dodatkov pravzaprav slaba ideja.
Pravzaprav je stvar v tem, da dosežete ravnovesje
in zadenete ta vitaminski jackpot.